Document ID: /fineweb-2-swissfilter-quality_10-filterrobots/filtered/02683.jsonl.gz/17

Desi eu nu sunt inca un roman in Elvetia, pot spune ca probabil ai dreptate la pct. 23. In luna martie 2014 am fost la un interviu in Lausanne. Mi-am facut singur rezervare la avion si hotel, m-am interesat ce si cum se ajunge din Geneva la Lausanne. S-a intampalt ca fix cand am ajuns cu avionul in Geneva sa fie si directorul firmei pe acolo cu ceva afaceri asa ca m-a luat el cu masina spre birou. Bineinteles ca pe drum am avut un "pre-interviu" la care probabil ca am avut cele mai mari emotii din viata mea pentru ca nu eram pregatit pentru aceasta situatie (discutie libera in masina, unul langa altul, nu fata-in-fata, si in lb. franceza, pe care nu o stiu prea bine). In fine, asa cum spui, prima impresie mi-a fost ca tipul era cam morocanos si rece. Dupa interviul propriu-zis am fost invitat la cina (directorul si unul din asociati, un mosulica simpatic), dar le-am spus ca trebuie sa trec mai intai pe la hotel, asa ca m-au dus ei. La hotel, la receptie, am preluat camera si am vrut sa platesc, dar directorul a scos cardul si a zis ca plateste el, si ca sa nu uit sa-i trimit si factura de la avion, si biletul de tren de a doua zi (pana la Geneva) ca sa mi le plateasca!! Am ramas mirat, dar m-am gandit ca e un test, asa ca am vrut sa-mi platesc totusi eu hotelul (tot cu card), dar el iar a insistat si receptionerul a inceput sa rada ca nu stia care card sa-l ia pana la urma. In final a platit directorul. Apoi am mers la masa unde bineinteles ca tot el a paltit. La intoarcerea in RO i-am trimis pe mail si factura de la avion si biletul de tren, iar in cateva zile am avut toti banii in cont! Deci ... Si eu am fost doar la interviu, fara sa-mi spuna pe loc daca am fost sau nu acceptat!! A doua zi ei au avut adunarea generala si mi-au trimis mail ca sunt acceptat.
Elveția noastră!
Elveția noastră!
De vreo doua zile avem un subiect de dezbatere pe forumul Casei Romanilor unde nu prea intru, ca sa fiu sincer, respectiv textul unei doamne care puncteaza cateva dintre impresiile pe care le-a cules aici, in Tara Cantoanelor, despre oameni, locuri, obiceiuri. Dezbateri aprinse, poale-n cap, e ca la romani in definitiv, suntem renumiti pentru pasiunile ce le creem in jurul ideilor atunci cand ne plac sau nu, atunci cand sunt sau nu pe lungimea noastra de unda. N-as fi vrut sa raspund pe tonul comentariilor de zilele trecute, asadar m-am hotarat sa imi pun cei doi-trei neuroni la contributie, sa vad unde ma situez in raport cu cele scrise in textul pe care eu chiar l-am privit ca pe o gluma. Fiecare argument pe care l-ati avut pro sau contra mi-a conturat acum o imagine pe care o impartasesc pe puncte in cele ce urmeaza.
Inainte de a incepe vreau sa reiau ceea ce am sustinut ieri intr-un comentariu, cred ca cel mai important castig pe care l-a obtinut Elvetia de-a lungul anilor este libertatea de a te exprima asa cum vrei, asa cum simti, chiar daca uneori ceea ce exprimi contravine grav opiniei majoritatii. Elvetienii ne arata in istoria si civilizatia lor pe care incerc din rasputeri sa le invat si sa le inteleg ca fiecare drum al fiecarui individ se poate intersecta intr-un parc si nu musai intr-o intersectie aglomerata, ca fiecare poate sa-si croiasca acest drum fara sa taie calea cuiva chiar si atunci cand drumul lui trece prin calea cuiva.
1. Statul la masa si suflatul nasului in servetel. Filosofica apropiere, nu-i asa, insa nu e mai frumos decat in Romania unde multa lume isi scuipa mucii pe unde apuca si-apoi isi sterg "patlagica" pe maneca?
2. "Deși prietenoși, elvețienii nu se grăbesc să aibă musafiri. Afară cu distracția!" Gresit, cel putin aici unde traiesc eu, respectiv cantonul Vaud. Cu mana pe inima va spun ca eu nu prea imi anunt prietenii cand vin in vizita, le fac cate-o surpriza si, culmea, pana acum, nimeni nu m-a dat afara. Distractiile in Lausanne din punctul meu de vedere sunt FABULOASE. Ceea ce doamna respectiva ar fi vrut sa spuna are totusi o sursa de adevar. Elvetienii nu freaca menta tot timpul, de aceea isi incarca agendele, uneori te trezesti ca n-ai cu cine te distra doar pentru ca nu te-ai nimerit prin preajma atunci cand trebuia.
3. Elvetia este curata si, e adevarat, nu e musai nevoie sa ne descaltam cand suntem in vizita in casa unui elvetian, majoritatea nu au aceasta pretentie. Din perspectiva mea punctul asta nu este tocmai unul gresit, in realitate si la mine daca vine cineva nu il pun sa se descalte. Faza cu papucii e la misto!
4. "In contrast cu băștinașii, unii străini au adus tradiția de a face o cale șerpuită din încălțăminte în pragul casei până la ușa vecinului de vizavi. "Eu nu imi las baschetii afara, insa vecinii mei da! Nu vad ce as putea completa aici.
5. "Duminica pare a fi o zi „apocaliptică”. Toate magazinele sunt închise, doar turcii au chef de lucru. " Bun! Treaba asta e cu dus intors, pentru ca, de ce sa n-o spunem, in Lausanne de pilda, duminica numeri trecatorii pe degete, magazinele sunt inchise, exista totusi niste magazine asiatice care au program in aceasta zi ba chiar cateva episerii in centrul orasului. Elvetienii au un cult pentru munca dar si un cult pentru odihna, ceea ce nu este deloc gresit.
6. "Curioșii primesc o satisfacție deosebită pe străzile elvețiene, dat fiind faptul că ferestrele nu au perdele". Punctul asta este primul care arata totusi gramul de nechibzuinta, daca putem spune asa, al autoarei. De ce spun asta? Pai in blocul meu spre exemplu sunt singurul care nu are perdele la ferestre si traiesc totusi intr-un imobil alaturi de foarte multi elvetieni. Cei care nu au perdele au inteles ca discretia este cu totul altceva fata de ceea ce intelegem noi prin asta in estul Europei. Discretia nu inseamna sa nu iti arati interiorul casei sau sa nu cumva sa te vada vecinii cand iti pupi nevasta, discretia este acel gram de etica prin care nu ii jenezi pe ceilalti cu propriile tale probleme.
7. "Îmi permit să fac o observație extrasubiectivă. Copiii elvețieni sunt foarte frumoși, tinerii- cam neglijenți și par hidoși, iar cei vârstnici sunt iarăși frumosi, inteligenți, stilați." Mie asta mi-a placut, cu ocazia asta fiind "neglijent si hidos" ma simt ca un tanar elvetian :)))))) rad cu lacrimi aici, sa n-o luati in serios.
8. "Oamenii au conștiința sănătoasă, de aceea nu este nevoie de o supraveghere continuă a jandarmilor, în afara evenimentelor." CORECT!
9. "Copiii se joacă nesupraveghiați. Așa pare, deoarece părinții nu stau deasupra lor, cu nuielușa." Absolut Corect, nu am ce comenta. In realitate tara este calma, oamenii sunt increzatori in securitatea lor, in justitia sociala, in consecinta nu au de ce sa se teama.
10. "Dacă în România râde bucureștianul de moldovean și moldoveanul de ardelean, atunci în Elveția respectul este distribuit în mod egal între toți oamenii. Totuși, se observă o distanță față de emigranți, și nu întâmplator. " Nu, nu sunt de acord cu treaba asta si va explic de ce. In Elvetia mi-am legat cele mai frumoase prietenii pe care le-am avut eu in viata asta. Cant spre exemplu alaturi de trei elvetieni pur sange... n-am simtit nicio clipa vreo distanta. Expun la galeriile comunale... nici o distanta. Exista distanta atunci unde asupra cuiva planeaza vreo suspiciune legata de delicventa, de incorectitudine, de miselie in fapt, indiferent de rasa, etnie, nationalitate. In plus de asta, elvetienii se iau in ras cateodata in functie de zone....eu cunosc glume spuse de "lozanoizi" despre "valezani"... In orice circumstanta, nimeni nu se supara!
11. "Cred că am descoperit elixirul longetivității. În Elveția, oamenii posedă tot timpul din lume și viața se prelinge leneșă-leneșă." Ma rog, nu e nici o rautate gratuita in treaba asta... eu cel putin nu o vad, daca ea e pe-acolo ascunsa....aratati-mi-o. Rautatea....perversilor ca despre ea vorbesc:))))))
12. "Mai frumoasă ca grădina, doar fereastra poate fi. Oamenii adoră să înfrumusețeze spațiul locativ. Pare a fi o concurență sănătoasă între vecini. " Asa este!
13. "O altă dovadă de siguranță sunt magazinele, care lasă o parte din producție afară (de ex. flori, elemente de interier)" Corect!
14: "Dacă ești la început de cale și vrei să economisești, nu te grăbi să-ți mobilezi locuința. Lângă tomberoane, poți găsi bunuri aproape noi." In Lausanne sau Prilly asa este, cateodata casesti pe langa desertariile de cartier mobila, daca vreti va fac poze de la unul dintre astfel de puncte care se gaseste la vreo 3 statii de autobuz de imobilul in care locuiesc. Eu am gasit rame de tablouri odata si un tub pentru aspirator.... Nici aici nu vad niciun fel de rautate gratuita.
15. " Bicicliștii, în număr mare, au toate condițiile la o existență normală, lipsită de riscuri" Corect!
16: " În Elveția, există impozit pe orice, nu este exclus că și aerul va fi impozitat" Nu chiar, sincer sa fiu mie personal impozitul mi se pare echitabil, in plus la cat castigam aici cred ca impozitul nu e chiar o povara. Daca ne raportam la Constanta, unde numarul de impozite pe cap de locuitor este de 225... da da...e adevarat.... Elvetia este o copilita mica si nazdravana in materie de taxe. In Romania insa nu prea avem idee unde ni se duc banii, aici in schimb ia uitati-va cu atentie.... nu cumva tara asta arata exact ca in cartile postale?
17. "Ce facem noi când ne doare capul, spatele, gâtul sau când avem febră? Luam o pastilă. Elvețianul va merge neapărat la medic și va începe să scrie testamentul" E drept ca elvetienii au alaturi de munca si odihna un cult al pripriei sanatatii, dar ce poate fi mai frumos decat sa ai grija de acest unic diamant pe care il porti pana la sfarsitul zilelor si pe care il numim corp. faza cu testamentu' e de-aiurea... elvetienii sunt siguri ca sunt bine tratati in sistemul sanitar.
18.: "Vineri seara aduce cu sine marea relaxare. Bere și iarăși bere, unii chiar de dimineață." E corect! Eu alerg prin oras diminetile, numai ca nu vad elvetieni cu beri in mana dis de dimineata ci cu totul si cu totul alte nationalitati. Si, pana la urma, nu-i asa ca e mai frumos ca in Romania unde prin toate santurile zac tot felul de betivi in fiecare dimineata?
19: "Sărbătorile sunt petrecute în sânul familiei. Străzile sunt triste și reci, chiar în perioada Crăciunului." Punctul asta mi s-a parut cea mai mare tampenie pe care doamna autoare o putea spune, aici avem intr-adevar o problema. Elvetienii se distreaza frumos, nu isi toarna toata vodka in cap, dar nici foarte molcomi nu sunt. Craciunul in Lausanne spre exemplu incepe la mijlocul lui noiembrie cand se asambleaza "le marche de Noel" peste tot in oras, mii de oameni sunt pe strazi, totul e vesel, totul e frumos. Eu nu stiu unde traieste femeia asta, pentru ca ori e oarba ori locuieste pe Ghetarul din Alesch!!!
20. "Pe cât de bogați, pe atât de economi. Până și sacii menajeri sunt arhiplini în scop de economisire." Ei si? Nu e bine asa???? Elevetienii au invatat un lucru extraordinar, acela ca pentru fiecare lucru pe care il cumpara ei platesc cu munca lor si fiecare obiect in parte reprezinta munca unui individ sau a unui grup de indivizi. Respectul fata de acesti termeni trebuie invatat de catre orice societate.
21. "Bătrâneii noștri evită să folosască cârjele ca semn de protest în fața bătrâneții, pe când aici oamenii își protejeză oasele încă de la vărsta 40+, folosind bețe de ski în timpul plimbărilor." Nu sunt bete de ski si nu protejeaza musai oasele. Aiurea-n tramvai, nu comentez pentru ca s-a tot vorbit despre asta in alte comentarii.
22. "Majoritatea femeilor sunt casnice, de aceea distracția lor fundamentală este shopping-ul." Ia sa mergeti in Franta sa vedeti cum sta treaba cu casnicele. Punctul asta ma dezgusta ca sa fiu sincer! Cunosc foarte multe femei care desi au copii ii lasa la garderie si se duc la munca.
23. "„Mă iubești?”, -„Te iubesc”, -„Atunci plătește-ți consumația!”. Banii nu au nimic comun cu rspectul sau dragostea, fiecare cu pușculița lui." Eu sunt un mare norocos in cazul asta, pentru ca de fiecare data cand sunt invitat pe vreundeva in casa vreunui elvetian sau la restaurant cu elvetienii, la club, la concert, la discoteca.... toata lumea imi plateste cate ceva. Sunteti de acord cu mine ca elvetienii par a nu fi generosi dar in realitate au niste suflete de aur? Eu am avut momente critice cateodata cand un roman nu mi-ar fi sarit in ajutor nici de-al dreacu', momente in care oameni ce nu ma cunosc, elvetieni, mi-au intins o mana de ajutor fara sa imi ceara nimic inapoi. Apoi tot ce am iubit eu aici in elvetia nu mi-a inmanat niciun fel de nota de plata. Aici se practica partajul, ceea ce mi se pare onorabil si demn.
24. "Dacă vrei o glumă bună, vrea-o santos! Umorul elvețian este foarte specific" Un singur lucru vreau sa va spun aici. Eu pregatesc impreuna cu un amic elvetian un film despre misionarii religiosi. Am inceput filmarile sa fie vreo doua saptamani.... ma credeti sau nu, am intalnit cativa si credeam ca o sa ne ia la suturi. In schimb am lesinat de ras cu ei... eu cu ideile mele ateiste, ei cu Dumnezeu pus pe post de clown. Eu rad usor si credeti-ma pe cuvant, unul dintre lucrurile care m-ar face sa renunt a mai trai aici ar fi daca oamenii sunt in realitate inchistati si tristi. Nimeni nu m-a pocnit pentru o gluma, nimeni nu s-a suparat inca... si, voi stiti, umorul meu personal este intr-adevar cinic si uneori foarte particular... nu duc lipsa de sarcasm!
25. "Una dintre limbile de stat este germana, dar o poți auzi doar la TV. Dialectul elvețian este departe de a fi înțeles de nemți." Nu pot comenta, eu vorbesc franceza aici si cateodata ne prostim si, ca sa RADEM, vorbim valezana sau dialectul canadian.
In epilog: Suntem poate unul dintre popoarele nenorocite de soarta, dar soarta stie de ce. Critica si barfa sunt sporturi nationale ale romanilor, indiscretia si opiniile nefondate sunt materii ce se invata la scoala generala a vietii. E pacat ca odata ajunsi aici nu putem valorifica ceea ce altii ne ofera cu mai multa sau mai putina generozitate, fiindca, de ce sa n-o spunem, Elvetia ne-a deschis o poarta asa ca e mai elegant sa ne luam papucii cu noi decat sa intram cu bocancii plini de noroi. Dovedim ca suntem buni suntem apreciati, suntem lepre ... elvetienii ne supun la vot, e foarte simplu, aici rezista cu capul senin numai cel ce a inteles ca demnitatea umana se mananca pe paine la un raclet. Opiniile noastre despre oamenii astia trebuie sa fie restranse la un singur lucru pe care fiecare dintre noi, romanii din Elvetia, trebuie sa il tinem in minte: in tara lor noi suntem musafiri. haideti sa incetam s-o mai facem pe musafirii mofturosi.
PS: Acest articol este un pamflet, desi nu se bazeaza pe vreun fapt real sau vreo baza de discutie obiectiva ci pe un alt pamflet. In fond alaturi de stangacii ideologice, in articolul doamnei de mai sus exista si multe multe pareri pozitive, asadar haideti sa ne calmam!